hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hbs_lat hy es es tr en en hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Մեր հակադարձմանը, թե այդ օրերին դեռ Քոչարյանն է եղել նախագահն ու  ինքն է լծակներին տիրապետել, որոշում կայացնողն ինքն է եղել, Վահան Շիրխանյանն այսպես պատասխանեց. «Ես ունեմ իմ ինֆորմացիոն աղբյուրները, որոնք էդ ժամանակ ինձ ասել են, որ «Մարտի մեկի» օրերին զորքերի տեղաշարժով, տեղադրումով, օգտագործումով և դեռ զորամասերում գտնվելու ժամանակ նախապատրաստումով զբաղվել է բացառապես Սերժ Սարգսյանը»:
Ուստի, ըստ Շիրխանյանի՝ «Մարտի 1-ին» բանակի ներգրավման հարցով մեղադրանք իրականում պետք է առաջադրվեր Սերժ Սարգսյանին, քանի որ նա է զբաղվել այդ հարցով: «Եվ կառաջադրվի: Ես վստահ եմ, որ կառաջադրվի»,-կանխատեսեց Շիրխանյանը՝ միևնույն ժամանակ պնդելով, որ Քոչարյանին ներկայացված ՀՔԾ մեղադրանքը սխալ չէ:
Նշենք, որ կալանավորման որոշումից հետո Ռոբերտ Քոչարյանը հայտարարել է, թե «տեղի ունեցածը ոչ այլ ինչ է, քան անձնական հաշվեհարդար, իսկական վենդետա»:  «2008 թվականի Մարտի մեկին մարդկային զոհերի պատճառ դարձած զանգվածային  անկարգությունների գլխավոր կազմակերպիչը փորձում է մաքրվել արյունից և ինձ մեղավոր նշանակել: Վստահ եմ, որ վաղ թե ուշ հասնելու եմ ազատության, վստահ եմ, որ ապացուցելու եմ իմ անմեղությունը»,-հայտարարել է Ռոբերտ Քոչարյանը:
«Անկասկած Ռոբերտ Քոչարյանը մեղք ունի «Մարտի մեկի» հարցում, որովհետև «Մարտի մեկն» առաջացավ ընտրությունները մասսայական կեղծելու հետևանքով, որի կազմակերպման հանձնարարությանը անձամբ ինքն է տվել ԿԸՀ նախագահին»,-հակադարձեց Վահան Շիրխանյանը՝ շարունակելով. «Ընդհանրապես, ժողովրդի ընդվզում չէր լինի, եթե ընտրություն չկեղծեին: Այնպես որ, Քոչարյանի մեղքը բոլոր դեպքերում առկա է այդ գործում: Իսկ Սերժ Սարգսյանն առաջին օրվանից իր վրա է վերցրել բանակի ներգրավման խնդիրները և դրանք կատարել է»:
Ինչ վերաբերում է վարչապետի, ԱԱԾ ու ՀՔԾ պետերի նոր հրապարակված գաղտնալսմանը, ՀՀ նախկին փոխվարչապետ Վահան Շիրխանյանը շատ վատ է գնահատում, որ մեր երկրի ղեկավարները պաշտպանված չեն գաղտնալսումից: «Դա շատ վատ ցուցանիշ է երկրի համար, երբ նրանք պաշտպանված չեն, երբ նրանք չեն պահպանում զգուշավորությունը: Դա շատ վատ է: Բայց այդպիսի ճանապարհներով փորձել խնդիրներ լուծելը մանկամտություն է»,-շեշտեց Շիրխանյանը:
Հարցին՝ թե նոր հրապարակված գաղտնալսումը կօգնի՞ Քոչարյանի թիմին ՄԻԵԴ-ում, Շիրխանյանն ասաց. «Ես զարմանում եմ՝ մարդիկ ինչքան պրիմիտիվ կարող են լինել: Իրենց թվում է՝ եթե կարողանան գաղտնալսել և հրապարակել, ամեն ինչից կազատվեն, կմեղադրեն հակառակ կողմին: Դա մանկամտություն է:
Գաղտնալսելը անբարոյական է, անթույլատրելի է, բայց նախևառաջ, մանկամտություն է: Ոչ մեկն այդ ճանապարհով դեռ չի կարողացել արդարանալ: Եթե գաղտնալսողները հայ մարդիկ են, հարց է առաջանում՝ իսկապե՞ս նրանք հայեր են, թե՞ հայության թշնամիներ են»:
Ռոբերտ Քոչարյանի պաշտպանական թիմն այսօր հայտարարել է, որ դիմելու է ՄԻԵԴ՝ բողոքարկելու նրա կալանավորման որոշումը և մեղադրանքը: Իսկ փաստաբաններից Ռուբեն Սահակյանը հայտարարել է. «Այդ 0038 հրամանը իր մեջ չի պարունակում տարրեր, որ կարելի է ասել, որ տապալվել է Սահմանադրական կարգը»:
«Ինչո՞ւ էին այսքան ժամանակ թաքցնում այդ հրամանը, եթե ոչ մի բան չկար»,- Forrights.am-ի հետ զրույցում Քոչարյանի պաշտպաններին հարց ուղղեց «Մարտի մեկի» գործով փաստահավաք խմբի նախկին անդամ Անդրանիկ Քոչարյանը՝ շարունակելով. «Եթե անհանգստանալու բան չկար, ինչու էր Սերժ Սարգսյանն անընդհատ կեղծիքներ անում, որ էդ փաստը հայտնի ու իրականություն չդառնար: Բա էլ ո՞նց են բռնազավթում իշխանությունը՝ ընտրությունները կեղծելով և ուժով պահելով: Իշխանությունը ուժով պահելու գործողությունը բանակի ներգրավմամբ դա Սահմանադրության խախտում է»:
Ուստի Ռոբերտ Քոչարյանին անմեղ համարող նրա պաշտպանական խմբին Անդրանիկ Քոչարյանը խորհուրդ է տալիս բողոքարկել որոշումը: «Եթե մեղադրանքի հիմք չկա, ինչո՞ւ են անհարգստանում, թող բողոքարկեն բոլոր ատյաններում: Իսկ էնտեղ ոչ միայն մեղադրանքի հիմք կա»:
Ըստ Անդրանիկ Քոչարյանի՝ Ռոբերտ Քոչարյանի կալանավորումը «ռեալ հնարավորություն» է «Մարտի մեկի» բացահայտման, իսկ հաջորդ կալանավորվողը կլինի Աղվան Հովսեփյանը: «Ո՞վ է կեղծիքների մեխանիզմն աշխատացրել»,-հարց հնչեցրեց Քոչարյանը:
Նախորդ նյութը«Ես քիլլեր չեմ, էս շառը վրայիցս հանեք». Վլադ Դավթյանը հացադուլ է հայտարարել
Հաջորդ նյութըԴատարաններում լրագրողների աշխատանքի ազատության առումով առաջընթաց է արձանագրվել
«Մենք երկու տարի է քարի հետ ենք խոսում»
Հայտնաբերվել է անհետ կորած համարվող զինծառայող, վիճակը բավարար է
21 օր հացադուլի մեջ․դատապարտյալը պահանջում է բուժում
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Դատավոր Բորիս Բախշյանն արդարացվեց
ՄԻՊ-ը հանդիպել է ԵԽ Խոշտանգումների և անմարդկային կամ արժանապատվությունը նվաստացնող վերաբերմունքի...
Edit with Live CSS
Write CSS OR LESS and hit save. CTRL + SPACE for auto-complete.